
СӨЖ № 2 арналған әдістемелік нұсқаулар
РЕФЕРАТТЫ ОРЫНДАУҒА АРНАЛҒАН ӘДІСТЕМЕЛІК  НҰСҚАУЛАР
1.1 Рефератты орындау әдістемесі
Реферат кіріспеден, негіз бөлімнен, қорытындыдан және қолданылған әдебиеттер тізімінен тұрады. 

Рефераттың кіріспе бөлімінде тақырыптың маңыздылығы ашылады, жұмыстың мақсаты мен зерттеу объектісі анықталады. Бұл бөлім кемінде 1 – 2 беттен тұру керек.

Рефераттың негізгі бөлімі екі бөлімшіден тұрады: бірінші  – теориялық зерттеу, екінші – есеп шығару. Теориялық зерттеу бөлімінде ірі шет ел экономистерінің еңбектерімен, Қазақстан Республикасы ғалымдарының еңбектері, арнайы әдебиеттер, заң шығару органдарының актілері мен нормативтік құжаттар, мерзімдік басылым материалдары студенттің пікірі жазылады. Бұл бөлім кемінде 10 – 12 беттен тұру керек. 

Реферат 1 – 2 беттік көлемінде қорытындымен аяқталады. Бұл бөлімде бақылау жұмысқа қысқаша қорытынды жасалынуы тиіс.

Қолданылған әдебиеттер тізімінде бақылау жұмысты орындау барысында пайдаланылған, қолданылған барлық материалдар мен әдебиеттер тізімі көрсетілуі тиіс.

Бақылау жұмыстың теориялық зерттеу бөлімшесін орындау үшін, 1.2 бөлімінде берілген тақырыптар тізімінен бір тақырыпты таңдау керек.. 

Тақырып бойынша жұмыстың жоспарын құру және бекіту. Жұмыстың бұл кезеңі студенттің жауапкершілікпен қарауын талап етеді. Библиографияны құру үшін келесілерді пайдалану қажет:

а)  бақылау жұмыс бағдарламасында көрсетілген әдебиеттер тізімдері;

б) лекция материалдары және семинарлық сабақтарға дайындалу үшін оқытушы ұсынған әдебиеттер тізімдері;

в)  кітапханалардағы техникалық және пәндік каталогтар;
г) кейінгі жылдары мерзімдік басылымда жарияланған статьялар мен материалдардың көрсеткіштері;
д)  ғылыми жетекшінің кеңестері.

Әдебиеттермен оқу–танысуды нормативтік құжаттардан, инструкциялардан, заң актілерінен бастаған дұрыс болады. Бұл студентке үкіметінің саясатының негізгі бағыттарының нарық қатынастар заңдарымен стандартының еңгізілу саласында және олардың бухгалтерлік есеппен байланысты мәселелерін білуге мүмкінік береді.

Содан кейін тақырып бойынша монографиялық әдебиеттерді және мерзімдік басылымдардың деректерін қолдануды ұсынады. Оқыған әдебиеттерден көшірмелерді жеке парақтарға, жұмыстың қай бөліміне жататына байланысты жеке жасаған тиімді болады. Статистикалық анықтамадан алынған мәліметтер жұмыстың теоретикалық бөлімін көркейтеді. Цитаталарды нақты жұмысты шығарылу жылын, бет нөмірін көрсетіп көшіру керек.

Қажетті әдебиеттерді дайындап болғаннан кейін, бақылау жұмыстың негіз бөлімін жазуға кіріседі. Бұл жерде берілген сұрақтың қорытындылау мақсатын нақты ойлану керек. Теоретикалық жағдайының мазмұның бухгалтерлік есеп және статистикалық ақпараттық мәліметтерінен, Қазақстан экономикасының алдында тұрған мәселелерімен толықтыру қажет. Берілген бөлімде мынандай сұрақтардың қамтылуы дұрыс болады:

· берілген тақырыпты қазіргі кездегі экономикалық әдебиеттерде теориялық негізделуі және баяндалуы;

· мәселені шешудің түрлі жолдары туралы студенттің көзқарасы.

Қорытындыда жүргізілген зерттеу жұмысының нәтижесі бойынша студент өз ойын қорытындылап жазады.

Рефераттың соңында пайдаланылған әдебиеттер мен еңбектер тізімі келтіріледі. Онда көрсетілетіндер:

· Қазақстан Республикасының заң актілері;

· нұсқаулық ережелер және нормативтік құжаттар;

· беделді экономистердің еңбектері. Олардың авторларының аты – жөні, шығарылған баспасы, орны, жылы, парақ санын көрсету керек;

· периодикалық басылымдар (журналдар, газетер).

Рефератты аяқтағаннан кейін қабылданған ретпен титулдық парақты рәсімдейді. Титулдық бет компьютерде терілген түрде немесе сызба әріптерімен жазылады және келесі реквизиттерден тұру керек:

· министірліктің, жоғарғы оқу орнының және кафедраның аты;

· бақылау жұмыстың тақырыбы;
· бақылау жұмысты орындаған студенттің аты-жөні;
· оқытушының ғылыми дәрежесі және аты-жөні;
Реферат А4 форматты ақ қағазға парақтың бір жағында жазылуы керек. Жұмыс кезінде полялардың сақталуы керек: сол жағынан 30 мм-ден кем емес, он жағынан 10 мм, жоғарғы жағынан 20 мм, төменгі жағынан 20 мм-ден кем емес.

Реферат таза, түсінікті, қара немесе көк түсті сиямен жазылуы керек. Әр түрлі сиялардың (қызыл, жасыл) қолдылуы тек сызбаларды, диаграмаларды, графиктерді толтырған кезде ғана рұқсат етіледі.

Титул бетінен кейін бақылау жұмыстың мазмұны, яғни бөлімдердің аттары, параграфтары бет нөмірі көрсетілген түрде беріледі.

Қорытынды, қолданылған әдебиеттер тізімі және қосымшалар нөмірленбейді. Параграфтар әрбір тарау немесе бөлім шектерінде араб цифрларымен нөмірленеді. Кестелер тарау шектерінде араб цифрларымен нөмірленеді. 
1.2 Рефераттардың  тақырыптары
1) Бухгалтерлік баланстың ролі мен мағынасы. 

2) Бухгалтерлік баланстың түрлері. 

3) Бухгалтерлік шоттардың құрылымы мен мазмұны. 

4) Шоттарды жіктеу. 

5) Шоттар жоспары, оның құрылымы.

6) Айналым ведомосы – бухгалтерлік іс-әрекеттің бақылаушы құралы. 

7) Шоттар мен баланс арасындағы байланыс.

8) Бухгалтерлік құжаттар, олардың есептегі ролі мен мәні. 

9) Түгендеу мен оны жүргізу тәртібі. 

10) Бағалау – бухгалтерлік есеп объектісінің ақшалай өлшемі. 

11) Калькуляция, оның объектілері.  

12) Шаруашылық процестері мен олардың нәтижелері.

13)    Есеп регистрлерінің мәні мен мағынасы. 

14)    Бухгалтерлік есеп формалары.

1) Халықаралық бухгалтерлік ұйымдар.

